আমরা টুকরো টুকরো ঘটনা নিয়ে ইতিহাস নির্মাণ করতে পারি, কিন্তু আমরা কখনো নিশ্চিত করে বলতে পারি না যে আমরা একটি পূর্ণ ও সুসঙ্গত কাহিনীর একত্র সন্নিবেশ করেছি। ঘটনা স্মরণ করা ও তা পুনঃবর্ণনা করা একটি যন্ত্রণাদায়ক প্রক্রিয়া। সাদ্দামকে ক্ষমতাচ্যুত করতে যারা ভূমিকা পালন করেছে তাদের মধ্যে কিছু লোক তাদের গল্প বলতে এগিয়ে এসেছেন। কিন্তু ঐতিহাসিক রেকর্ড পরিপূর্ণ হওয়া এখনো অনেক দেরী। সাদ্দাম হোসেন ব্যক্তিগত ভাবে কেমন লোক ছিলেন এবং ২০০৩ সালের ১৩ ডিসেম্বর আটক হওয়ার পরবর্তী কয়েকমাস তিনি কী বলতে চেয়েছিলেন তা লক্ষণীয়ভাবে অনুপস্থিত। যেহেতু ঐ সময় আমি তার সাথে ছিলাম এবং আমি তাকে কয়েক বছর ধরে বিশ্লেষণ করেছি, তাই আমি এ শূন্যতা পূরণ করার চেষ্টা করব। এই জটিল ব্যক্তিকে ঘিরে যে মিথ রচিত হয়েছে আমি তার সে আবরণ ছিন্ন করতে ঐতিহাসিকদের সাহায্য করার আশা রাখি।